Posted by: Lin | 2012/06/25
Ek is 28 jaar oud, 1.72m lank en weeg 56kg. Ek oefen daagliks en eet gesond. Ek eet egter nie rooivleis nie en net ongeveer een keer ''n week vis of hoender. Ek wil graag weet hoe dit moontlik is dat ek hoe cholesterol kan he? My telling is 5.4 en die dokter het my op medikasie gesit daarvoor. Ek eet glad nie ''gemorskos'' nie!
Dit is inderdaad moontlik dat iemand wat so jonk en maer (BMI = 18.9) is soos jy en wat ook nie vetterige kos eet nie, aan hoë cholesterolvlakke kan ly. Deesdae is dit moontlik om sulke pasiënte met behulp van ‘n genetiese toets uit te ken, aangesien hulle nie baie sal baat by dieet nie. Persone met geneties-bepaalde hoë cholesterolvlakke moet dan hul medikasie soos statiene gereeld drink om die cholesterol te verlaag. ‘n Gebalanseerde gesonde dieet wat wel laag is aan totale vet en versadigde vet, sal ook help om so ‘n persoon gesond te hou. Klik op ‘Diet & Nutrition’ en ‘Food as Medicine’ en ‘Healthy Heart’ om meer oor hartdiëte te lees.